**Trine Randbo Jepsen** (født 29. september 1977 i Holsted i Danmark) er en dansk sanger og tv-programleder.

Biografi
--------

Hun slo gjennom musikalsk i Danmark i 1999, da hun sammen med Michael Teschl vant Dansk Melodi Grand Prix på DR1 med sangen «Denne gang». I Eurovision Song Contest 1999 i Jerusalem i Israel endte duoen på en åttendeplass med sangen som da var oversatt til engelsk under tittelen «This Time I mean It». I 2001 deltok hun i programmet *Popstars* på TV 2, som hun vant sammen med Sofie Hviid, Julie Næslund og Louise Lolle. Sammen dannet de fire gruppen EyeQ og fikk stor kommersiell suksess med over 250 000 solgte album. Gruppen ble oppløst i 2003.

I 2005 hadde hun rollen som sangeren Wilma i Gladsaxe Ny Teaters forestilling *Maratondansen*. Der spilte hun sammen med Dejan Čukić, Iben Hjejle og Paw Henriksen.

Hun deltok i Dansk Melodi Grand Prix på nytt i 2006, denne gang sammen med Christian Bach og sangen «Grib mig». Samme år turnerte hun sammen med Stig Rossen, som gjestesanger på hans julekonsertturné. 2. september 2006 hadde hun den ene av hovedrollene i Disneys musikalutgave av *Aida* som hadde skandinaviapremiere på Holstebro Musikteater. I oktober 2006 ble hun programleder på TV 2s *Quiz Direkte*, sammen med Maria Hirse og Tina Bilsbo.

I 2007 var hun programleder på Kanal 4s datingprogram *Bonde søger brud*. Hun spilte også hovedrollen som Tante Sofie i musikalversjonen av *Folk og røvere i Kardemomme by* i Herning Kongrescenter og rollen som Grizabella i *Cats* på Holstebro Musikteater. I 2008 spilte hun Belle i *Skjønheten og udyret* på Messecenter Herning og spillede ytterligere sammen med Sofie Lassen-Kahlke i *Baronessen på Benzintanken* på Herning Musikteater. Hun ble også tilrettelegger og studiovert på Skala FM under morgenradioshowet *Morgenministeriet*, hvor hun slutten i august 2011. Hun deltok i Dansk Melodi Grand Prix i 2009 med sangen «I'll Never Fall in Love Again». Hun turnerte også med Johnny Deluxe på gruppens vår- og sommerturné i 2009.

I 2010 spilte hun Ursula i *Den lille havfrue* på Musikteatret Holstebro. I 2011 medvirket hun i ABBA-musikalen *The Visitors* i Musikhuset Aarhus. I 2012 hadde hun hovedrollen i musikalen *Evita* på Black Box Theatre i Holstebro, hvor hun spiller presidentfruen Eva Peron, og spilte sammen med Mads Knarreborg og Bjarne Henriksen.

Privatliv
---------

Trine Jepsen var fra 2002 til 2003 i et forhold med musikkmanageren Jesper Bay. De skulle ha giftet seg sommeren 2003, brøt opp før bryllupet. I dag bor hun i Herning med sin mann, Morten som driver et IT-firma. Sammen har de datteren Emmie, som er født 14. august 2010.

Referanser
----------

1. ↑  «Grand Prix-travlhed før lukketid». B.T. 4. november 2000.
2. ↑  «Grand Prix-Trine i Popstars». B.T. 5. september 2001.
3. ↑  «Fra poppige til vamp». B.T. 27. januar 2005.
4. ↑  «EyeQ-Trine i Melodi Grand Prix». Ekstra Bladet. 8. desember 2005.
5. ↑  «Trine Jepsen & Ole Jørgensen». NKBooking.
6. ↑  «EyeQ-Trine som tv-vært». Ekstra Bladet. 20. oktober 2006.
7. ↑  Sola Kruchov Sørensen (12. april 2007). «Fra poptøs til malkepige». Ekstra Bladet.
8. ↑  Søren Bygbjerg. «Trine Jepsen». DR.
9. ↑  «Trine laver musical». B.T. 22. juli 2008.
10. ↑  Lisa H. Kuang (9. januar 2009). «Skala FM's Trine Jepsen deltager i Melodi Grand Prix». JydskeVestkysten. Arkivert fra originalen 4. mars 2016. Besøkt 14. juli 2018.
11. ↑  «Her er de 10 deltagere i det danske Melodi Grand Prix». B.T. 9. januar 2009.
12. ↑  Charlotte Boman Hede (14. juni 2010). «Anna David som Den Lille Havfrue». Ekstra Bladet.
13. ↑  «På rejse til ABBA-land med Trine Jepsen og co.». Alt om København. 1. februar 2011. [*død lenke*]
14. ↑  Pernille Christensen (3. januar 2012). «Christiane for syg til at arbejde». Ekstra Bladet.
15. ↑  Stine Marie Dahlquist Smærup (9. mars 2012). «Mere end 25.000 har sikret sig billet til Evita». Havebackstage.dk. [*død lenke*]
16. ↑  «EyeQ-Trine skal giftes». Ekstra Bladet. 6. mars 2003.
17. ↑  «TRINE JEPSEN: SKILT». Se og Hør. 4. september 2003. Arkivert fra originalen 5. mars 2021. Besøkt 14. juli 2018.
18. ↑  Per Høst-Madsen (6. mai 2012). «My Fair Lady, Trine Randbo Jepsen». 7-kanten. [*død lenke*]

Eksterne lenker
---------------

* (en) Trine Jepsen – kategori av bilder, video eller lyd på Commons Rediger på Wikidata
* (en) Trine Jepsen på Internet Movie Database Rediger på Wikidata
* (en) Trine Jepsen på Discogs Rediger på Wikidata

* (en) Trine Jepsen på MusicBrainz Rediger på Wikidata

* (en) Trine Jepsen på Spotify Rediger på Wikidata

Portal: Danmark

| Utmerkelser og prestasjoner |
| --- |
|
| Forgjenger :**Kølig Kaj med«Stemmen i mit liv»**

 | **Danmark i Eurovision Song Contest**1999 (med Michael Teschl) | Etterfølger :**Olsen Brothers med«Fly on the Wings of Love»** |

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |